**Ministru kabineta noteikumu projekta "Grozījumi Ministru kabineta 2016. gada 29. marta noteikumos Nr. 179 "Kārtība, kādā nosakāms naudas sods par Konkurences likuma 11. panta pirmajā daļā, 13. un 14.1 pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumi Ministru kabineta 2016. gada 29. marta noteikumos Nr. 179 "Kārtība, kādā nosakāms naudas sods par Konkurences likuma 11. panta pirmajā daļā, 13. un 14.1 pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem"" (turpmāk – MK projekts) izstrādāts, lai pārņemtu Latvijas tiesību aktos:1. Eiropas Parlamenta un Padomes 2019. gada 17. aprīļa *Direktīvu 2019/633/ES* *par negodīgu tirdzniecības praksi starpuzņēmumu attiecībās lauksaimniecības un pārtikas piegādes ķēdē* (turpmāk – Direktīva 2019/633/ES);
2. Eiropas Parlamenta un Padomes 2018. gada 11. decembra *Direktīvu 2019/1/ES par apstākļu nodrošināšanu nolūkā dot dalībvalstu konkurences iestādēm iespēju efektīvāk izpildīt konkurences noteikumus un par iekšējā tirgus pienācīgas darbības nodrošināšanu* (turpmāk – Direktīva 2019/1/ES).

MK projekts paredz:1. noteikt kārtību, kādā Konkurences padome (turpmāk – KP) piemēro naudas sodu par Negodīgas tirdzniecības prakses aizlieguma likuma pārkāpumiem;
2. precizēt noteikumos lietotos terminus, naudas soda aprēķināšanas metodoloģiju un procenta likmes par Konkurences likuma (turpmāk – KL) 11. panta pirmajā daļā, 13. pantā un 14.1 pantā paredzētajiem pārkāpumiem, kā arī papildināt ar iecietības programmas nosacījumiem un pieteikšanās kārtību.

MK projekts stājas spēkā nākamajā dienā pēc to izsludināšanas – publicēšanas oficiālajā izdevumā “Latvijas Vēstnesis”.MK projekta 1.1., 1.2., 1.4., 1.5., 1.8., 1.12., 1.14. apakšpunkts un 1.30. apakšpunktā ietvertā informatīvā atsauce uz Direktīvu 2019/633/ES stājas spēkā 2021. gada 1. novembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Negodīgas tirdzniecības prakses aizlieguma likumprojekta 8. panta ceturtā daļa (2021.gada 18.februārī pieņemts Saeimas 2.lasījumā (Nr.829/Lp13));
2. Ekonomikas ministrijas iniciatīva, lai pilnībā ieviestu Direktīvas 2019/1/ES prasības nacionālajā likumdošanā attiecībā uz naudas soda noteikšanu
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1.** 2019. gada 17. aprīlī tika pieņemta Direktīva 2019/633/ES, kuras mērķis ir ierobežot negodīgu tirdzniecības praksi visā pārtikas piegādes ķēdē, nosakot vienotus ES standartus – minimālo sarakstu ar aizliegtiem tirdzniecības prakses veidiem starp pircēju un pārdevēju.Lai pārņemtu Direktīvas 2019/633/ES prasības nacionālajā tiesību sistēmā, ir izstrādāts likumprojekts “Negodīgas tirdzniecības prakses aizlieguma likums” (NTPAL), kas jau ir izskatīts un atbalstīts Saeimas 2. lasījumā.NTPAL pārņem gan Direktīvas 2019/633/ES prasības, gan satur arī pašreiz spēkā esošā Negodīgas mazumtirdzniecības prakses aizlieguma likuma (turpmāk – NMPAL) noteikto negodīgas mazumtirdzniecības prakses aizlieguma regulējumu pārtikas un nepārtikas precēm. Ar MK projektu tiek saglabāts tas, ka kārtība, kādā KP nosaka naudas sodus normatīvo aktu lietotājiem ir pieejama vienuviet. Attiecīgi kārtība, kādā KP piemēro naudas sodu par NTPAL (tāpat kā iepriekš atbildība par NMPAL) pārkāpumiem tiks iekļauta vienā normatīvā aktā kopā ar kārtību, kādā KP piemēro naudas sodu par Konkurences likuma pārkāpumiem.Par NTPAL noteikto pārkāpumu izdarīšanu piemērotie naudas sodi tiks aprēķināti no pēdējā pārskata gada neto apgrozījuma.MK projekts saglabā līdzšinējo gradāciju naudas soda noteikšanai par pārkāpumu smagumu, ilgumu, kā arī līdzšinējos nosacījumus, atbilstoši kuriem naudas soda apmēru var palielināt vai samazināt, kas ir noteikti attiecībā uz negodīgas mazumtirdzniecības prakses pārkāpumiem. MK projekts (1.1., 1.2., 1.4., 1.5., 1.8., 1.12., 1.14. apakšpunkts) paredz tehniskus grozījumus, aizstājot atsauces uz NMPAL ar atsaucēm uz NTPAL, kā arī grozījumus, kas izriet no jaunā regulējuma plašāka tvēruma, atbilstoši kurai regulējums attieksies uz visu lauksaimniecības un pārtikas piegādes ķēdi.**2.**2018. gada 11. decembrī tika pieņemta Direktīva 2019/1/ES, lai nodrošinātu valstu konkurences iestādes ar nepieciešamām neatkarības garantijām, resursiem un izpildes un naudas sodu uzlikšanas pilnvarām, kas nepieciešamas efektīvai Līguma par Eiropas Savienības darbību (turpmāk – LESD) 101. un 102. panta piemērošanai. Latvijai kā Eiropas Savienības dalībvalstij ir jānodrošina Direktīvas 2019/1/ES noteikto prasību pārņemšana nacionālajos tiesību aktos līdz 2021. gada 4. februārim. Direktīvas 2019/1/ES normas nacionālajā tiesību sistēmā tiek paralēli transponētas ar likumprojektu “Grozījumi Konkurences likumā”[[1]](#footnote-2), kurā tostarp arī tiek ietverti jauni termini un normas, kas nosaka naudas soda un iecietības programmas piemērošanas regulējumu. Vienlaikus, lai pielāgotu pašreizējo Ministru kabineta 2016. gada 29. marta noteikumu Nr. 179 "Kārtība, kādā nosakāms naudas sods par Konkurences likuma 11. panta pirmajā daļā, 13. pantā un 14.1 pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem” (turpmāk – Noteikumi) normas KL regulējumam un pilnībā ieviestu Direktīvas 2019/1/ES prasības, ar MK projektu ir paredzēts:1. precizēt Noteikumos lietotos terminus, lai tie atbilstu Direktīvas 2019/1/ES un KL grozījumos lietotajai terminoloģijai;
2. precizēt naudas soda aprēķināšanas metodoloģiju un procentu likmes;
3. iekļaut Noteikumos iecietības programmas nosacījumus un pieteikšanās kārtību.

MK projekta 1.3. apakšpunktā tiek svītroti visā Noteikumu tekstā vārdi “no pēdējā pārskata gada neto apgrozījuma”, tā kā vienots kritērijs, kā tiek aprēķināts naudas sods par KL un NTPAL pārkāpumu, ir ietverts MK projekta 1.6. un 1.7. apakšpunktā (Noteikumu 3. un 3.1 punkts).MK projekta 1.6. apakšpunkts paredz izteikt Noteikumu 3. punktu jaunā redakcijā, nosakot, ka naudas sods par KL 11. panta pirmajā daļā un 13. pantā paredzētajiem pārkāpumiem tiek aprēķināts procentos no tirgus dalībnieka pēdējā noslēgtā pārskata (finanšu) gada neto apgrozījuma pasaulē (pašreiz naudas sods tiek aprēķināts tikai no tirgus dalībnieka lokālā apgrozījuma).MK projekta 1.7. apakšpunktā Noteikumi tiek papildināti ar 3.1 punktu, kurš nosaka to, ka naudas sods par KL 14.1 pantā un Negodīgas mazumtirdzniecības prakses aizlieguma likuma pārkāpumiem tiek aprēķināts procentos no tirgus dalībnieka pēdējā noslēgtā pārskata (finanšu) gada neto lokālā apgrozījuma.MK projekta 1.9. apakšpunkta grozījumi paredz palielināt maksimālo naudas soda apmēru par smagu konkurences pārkāpumu līdz 3 procentiem (līdzšinējā 1,5 procenta vietā), tādējādi pielīdzinot kopējā iespējamā naudas soda apmēru, lai tas atbilstu Likumprojektā iestrādātajām naudas sodu aprēķināšanas robežām. Saskaņā ar taisnīguma principu par katru izdarīto pārkāpumu pārkāpējam jāpiemēro samērīgs sods. Turklāt naudas sods jānosaka pietiekami preventīvā līmenī, lai gan sodītu pārkāpumu izdarījušo personu, gan atturētu to un citus tirgus dalībniekus no KL pārkāpumu izdarīšanas. Eiropas Savienības Tiesa, tostarp, ir norādījusi, ka rīcības brīvība naudas sodu noteikšanā ir vērsta uz to, lai mudinātu uzņēmumu rīkoties, ievērojot konkurences tiesību normas. KP savā praksē ir vairākkārtīgi piemērojusi tuvu maksimālajai robežai naudas sodu (sk. KP 13.12.2013. lēmumu Nr. E02-63 *Transporta telemātikas sistēmas*, KP 31.08.2017. lēmumu Nr. E02-17 *Knauf/Norgips*) par smagu pārkāpumu izdarīšanu (ļaunprātīga dominējošā stāvokļa izmantošana) taču ne vienmēr tas ir ļāvis atturēt tirgus dalībniekus no konkurences tiesību pārkāpšanas un nesadarbošanās ar KP lietas izpētes gaitā. Attiecīgi piemērotie sodi esošajā līmenī nepilda pietiekošā līmenī speciālās un ģenerālās prevencijas uzdevumu (sk. KP 25.05.2016. lēmumu Nr. E02-15 *Rēzeknes autoosta*). Ņemot vērā iepriekšminēto un Direktīvas 2019/1/ES preambulas 47. apsvērumā norādīto, ka par LESD 101. un 102. panta pārkāpumiem uzliktajiem naudas sodiem jāatspoguļo pārkāpuma ekonomisko nozīmību – konkurences iestādei jāņem vērā pārkāpuma smaguma pakāpe un konkurences iestādei jābūt iespējai noteikt tādus naudas sodus, kas ir samērīgi ar pārkāpuma ilgumu – ir pamats palielināt pašreizējo naudas sodu maksimālo slieksni, lai nodrošinātu efektīvāku konkurences tiesību aizsardzību Latvijā un atturēt tirgus dalībniekus no pārkāpumu izdarīšanas.MK projekta 1.10. un 1.11. apakšpunkta grozījumi nosaka naudas soda maksimālā sliekšņa palielināšanu, ņemot vērā izdarītā pārkāpuma ilgumu. Attiecīgi MK projektā tiek paaugstināts maksimālais naudas soda slieksnis par pārkāpumiem, kas ilgst vairāk par vienu gadu, bet nepārsniedz 5 gadus, līdz 2,5 procentiem, savukārt par pārkāpumiem, kas ilgst vairāk par pieciem gadiem, naudas soda slieksnis tiek paaugstināts līdz 5 procentiem, līdzšinējā diapazona no 0,5 līdz 1 procentam vietā. Grozījumi nepieciešami, lai Noteikumu naudas sodu aprēķināšanas līmeņi saskanētu ar Likumprojektā iestrādātajām naudas sodu aprēķināšanas robežām. Šobrīd esošās naudas soda aprēķina robežas par ilgumu paredz proporcionāli nelielu pieaugumu, it īpaši par smagiem un sevišķi smagiem pārkāpumiem. Tā kā izdarītā pārkāpuma ilgumam ir neliela ietekme uz gala sodu, tad tas faktiski nevar atturēt pārkāpējus no uzsākta pārkāpuma pārtraukšanas. Tas būtiski kaitētu Direktīvas 2019/1/ES pārņemšanas vienas no prasībām izpildei - nodrošināt efektīvi konkurences noteikumu piemērošanu, kas ir vērsta t.sk. uz atturēšanu no pārkāpumiem. Ņemot vērā būtiski negatīvo ietekmi uz konkurenci, ko rada ilgstoši un turpināti sistemātiski pārkāpumi, nepieciešams samērot un noteikt ar pārkāpuma smagumu samērojamas naudas soda aprēķināšanas robežas arī par konkrētā pārkāpuma ilgumu.MK projekta 1.13. apakšpunkts ietver redakcionālu precizējumu, lai noteiktu, ka Noteikumu 22.2. apakšpunktā, izvērtējot atbildību mīkstinošu apstākļu pastāvēšanu, tiek vērtēts tirgus dalībnieka pēdējā noslēgtā finanšu gada neto apgrozījums pasaulē, nevis lokālais apgrozījums. MK projekta 1.15. apakšpunkts papildina Noteikumu III. nodaļas nosaukumu ar vārdiem “kā arī prasības iecietības programmas dalībniekiem”, lai tādējādi atvieglotu Noteikumu uztveramību un norādītu, ka III. nodaļā ir ietvertas normas, kas regulē iecietības programmas piemērošanu.MK projekta 1.16. apakšpunkts izsaka jaunā redakcijā Noteikumu 26. punkta ievaddaļu. Grozījuma mērķis ir Noteikumos neizmantot terminu “karteļa dalībnieks”, bet gan lietot Likumprojektā iestrādāto terminu – iecietības programmas vienošanās dalībnieks, kas ir plašāks termins par “karteļa dalībnieku”, jo ietver sevī ikvienu tirgus dalībnieku, kurš ir bijis aizliegtās vienošanās dalībnieks, uz kuru attiecās iecietības programma.MK projekta 1.17. apakšpunkts aizstāj Noteikumu 27. punktā vārdu “karteļa” ar vārdiem “iecietības programmas vienošanās”, lai vienādotu Noteikumos lietoto terminoloģiju attiecībā uz tirgus dalībniekiem uz kuriem attiecas iecietības programma. MK projektā ietvertie priekšlikumi no 1.18. līdz 1.29. apakšpunktam ir sagatavoti, lai Noteikumos transponētu Direktīvas 2019/1/ES normas, kas nosaka a) prasības, lai tirgus dalībnieks varētu kvalificēties iecietības programmai; b) iecietības programmas ietvaros iesniegtās informācijas apjomu un iecietības programmas pieteikuma un pieprasījuma izskatīšanas kārtību; c) iespējamo naudas soda samazinājumu par dalību iecietības programmā; d) iecietības programmas pieteikuma kopsavilkuma saturu un izskatīšanu, ja tirgus dalībnieks ir pieteicies iecietības programmas piemērošanai Eiropas Komisijā. MK projekta 1.29. apakšpunkts paredz papildināt Noteikumus ar 43.1 punktu, kura 2. teikums ir ieviests, lai noteiktu, ka iecietības programmas iesniedzēja sniegtās liecības nepaliek attiecīgās personas rīcībā. Sniegtās liecības nav uzskatāmas par iecietības programmas iesniedzēja valdījumā, uzraudzībā vai jebkādā kontrolē esošiem dokumentiem, ar kuriem iesniedzējs varētu rīkoties pēc savas brīvas gribas.Tādējādi tiek nodrošināts, ka no iecietības programmas iesniedzēja nav izprasāmas viņa sniegtās liecības civiltiesiskā kārtībā, lai novērstu, ka pret iecietības programmas iesniedzēju izmantotu viņa paša sniegtās liecības, vēršoties pret iecietības programmas pieteikuma iesniedzēju par zaudējumu atlīdzību atbilstoši Konkurences likuma 21. pantā noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | KP, Ekonomikas ministrija |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Pārņemot Direktīvas 2019/633/ES prasības – juridiskas personas, pašvaldības un valsts iestādes, to kapitālsabiedrības un fiziskas personas, kuras, īstenojot saimniecisko darbību, ir iesaistītas pārtikas piegādes ķēdē. Juridiskas personas, kas, īstenojot savu saimniecisko darbību, nodarbojas ar nepārtikas preču mazumtirdzniecību.
2. Pārņemot Direktīvas 2019/1/ES prasības – tirgus dalībnieki, t.i., visas personas, kas veic saimniecisko darbību un var ietekmēt konkurenci.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1. NTPAL, kur 8.panta ceturtajā daļā ir ietverts deleģējums Ministru kabinetam noteikt naudas soda noteikšanas un piemērošanas kārtību, paredzot finanšu gada neto apgrozījuma aprēķināšanas īpatnības un naudas soda apmēra aprēķināšanas kārtību atkarībā no attiecīgā pārkāpuma smaguma un ilguma, kā arī atbildību mīkstinošiem un pastiprinošiem apstākļiem, paredzot gadījumus, kad ir tiesības naudas sodu samazināt.

NTPAL (Nr.829/Lp13) 18.02.2021. ir pieņemts Saeimas 2.lasījumā.1. Grozījumi KL, kas tostarp papildina KL ar tirgus dalībniekiem piemērojamo naudas sodu aprēķināšanas īpatnībām, nosakot izmaiņas piemērojamā maksimālā naudas soda sliekšņos, kā arī harmonizē iecietības programmas ietvaru.

Grozījumi KL 08.10.2020. ir izsludināti Valsts sekretāru sanāksmē (VSS-864) un šobrīd atrodas saskaņošanas procesā. |
| 2. | Atbildīgā institūcija | Zemkopības ministrija, Ekonomikas ministrija |
| 3. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām**

|  |  |  |
| --- | --- | --- |
| 1. | Saistības pret Eiropas Savienību | Saskaņā ar Direktīvas 2019/633/ES 13.pantu dalībvalstīm jānodrošina, lai līdz 2021.gada 1.maijam ir pieņemti un publicēti Direktīvas pieņemšanai nepieciešamie normatīvie akti.Saskaņā ar Direktīvas 2019/1/ES 34.pantu tās ieviešanas termiņš ir 2021.gada 4.februāris. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

 |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Eiropas Parlamenta un Padomes 2019. gada 17. aprīļa Direktīva 2019/633/ES *par negodīgu tirdzniecības praksi starpuzņēmumu attiecībās lauksaimniecības un pārtikas piegādes ķēdē*2) Eiropas Parlamenta un Padomes 2018. gada 11. decembra Direktīva (ES) 2019/1 *par apstākļu nodrošināšanu nolūkā dot dalībvalstu konkurences iestādēm iespēju efektīvāk izpildīt konkurences noteikumus un par iekšējā tirgus pienācīgas darbības nodrošināšanu* |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Direktīvas 2019/633/ES6.panta pirmās daļas e) apakšpunkts un otrā rindkopa  | MK projekta 1.1., 1.2., 1.4., 1.5., 1.8., 1.12. un 1.14. apakšpunkts | Tiks pārņemta pilnībā | Neparedz stingrākas prasības |
| Direktīvas 2019/633/ES13.panta 1.punkts | MK projekta 2.punkts | Tiks pārņemta pilnībā | Neparedz stingrākas prasības.(Atbilstoši Direktīvas prasībai nodrošināt Direktīvas prasību piemērošanu vismaz no 2021.gada 1.novembra, noteikts, ka MK noteikumu projekts stājas spēkā 2021.gada 1.novembrī.) |
| Direktīvas 2019/633/ES13.panta 1.punkts | MK projekta 1.30. apakšpunkts (Informatīvā atsauce uz Eiropas Savienības direktīvām) | Tiks pārņemta pilnībā | Neparedz stingrākas prasības |
| Direktīvas 2019/1/ES17. panta ceturtais punkts | MK projekta 1.23. apakšpunkts (Noteikumu 37.2 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES19. pants | MK projekta 1.19. apakšpunkts (Noteikumu 30. punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES20. panta pirmais punkts | MK projekta 1.29. apakšpunkts (Noteikumu 43.1 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES20. panta otrais punkts | MK projekta 1.26. apakšpunkts (Noteikumu 40.1 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES20. panta trešais punkts | MK projekta 1.23. apakšpunkts (Noteikumu 37.1 punkts), MK projekta 1.26. apakšpunkts (Noteikumu 40.2 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES21. panta pirmais punkts un otrā punkta 1. teikums  | MK projekta 1.21. apakšpunkts (Noteikumu 31.1 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES21. panta trešais punkts | MK projekta 1.21. apakšpunkts (Noteikumu 31.3 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES22. panta pirmais punkts | MK projekta 1.24. apakšpunkts (Noteikumu 38. punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES22. panta otrais punkts | MK projekta 1.25. apakšpunkts (Noteikumu 38.1 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES22. panta trešā punkta 1. rindkopa | MK projekta 1.29. apakšpunkts (Noteikumu 43.2 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES22. panta trešā punkta 2. rindkopa | MK projekta 1.29. apakšpunkts (Noteikumu 43.3 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES22. panta ceturtais punkts  | MK projekta 1.29 apakšpunkts (Noteikumu 43.4 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES22. panta piektais punkts  | MK projekta 1.29. apakšpunkts (Noteikumu 43.5 punkts) | Tiks pārņemta pilnībā | Neparedz stingrākas prasības |
| Direktīvas 2019/1/ES22. panta sestais punkts | MK projekta 1.29. apakšpunkts (Noteikumu 43.6 punkts) | Tiks pārņemta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | Projekts šo jomu nekar |
| Cita informācija | Saskaņā ar Direktīvas 2019/633/ES 13.pantu dalībvalstīm jānodrošina, lai līdz 2021.gada 1.maijam ir pieņemti un publicēti Direktīvas pieņemšanai nepieciešamie normatīvie akti. Par Direktīvas 2019/633/ES ieviešanu atbildīga ir Zemkopības ministrija un Ekonomikas ministrija.Saskaņā ar Direktīvas 2019/1/ES 34.pantu tās ieviešanas termiņš ir 2021.gada 4.februāris. Par Direktīvas 2019/1/ES ieviešanu atbildīga ir Ekonomikas ministrija. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Sabiedrības līdzdalība MK projekta izstrādē tiks nodrošināta, publicējot MK projektu EM mājas lapā divas nedēļas pirms tā izsludināšanas Valsts sekretāru sanāksmē. Proti, sabiedrības līdzdalība MK projekta izstrādē tiks īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 5. punktā 7.4.1 apakšpunktam, sabiedrības pārstāvjiem dodot iespēju rakstiski sniegt viedokli par MK projektu tā izstrādes stadijā. |
| 2. | Sabiedrības līdzdalība projekta izstrādē  | Sabiedrības līdzdalība MK projekta izstrādē tiks nodrošināta, publicējot MK projektu [EM tīmekļa vietnē](https://em.gov.lv/lv/Ministrija/sabiedribas_lidzdaliba/diskusiju_dokumenti/) un [Valsts kancelejas tīmekļa vietnē](https://www.mk.gov.lv/content/ministru-kabineta-diskusiju-dokumenti) divas nedēļas pirms tā izsludināšanas Valsts sekretāru sanāksmē, aicinot sabiedrību izteikt viedokli. |
| 3. | Sabiedrības līdzdalības rezultāti  | Informācija par sabiedrības līdzdalības rezultātiem tiks sniegta pēc iepriekš minēto sabiedrības līdzdalības aktivitāšu īstenošanas. |
| 4. | Cita informācija | MK projekts pēc tā pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | KP |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ekonomikas ministrs J. Vitenbergs

Valsts sekretārs E. Valantis

1. Sk. <http://tap.mk.gov.lv/lv/mk/tap/?pid=40492923> [↑](#footnote-ref-2)